Vadehavet nasjonalpark

Vadehavet nasjonalpark ble utpekt til nasjonalpark i Danmark 17. januar 2008, med oppstart i 2010.Sådan blev Nationalpark Vadehavet til  fra Nationalpark Vadehavet (Besøkt 10. august 2014)   Nasjonalparken omfatter den danske delen av Vadehavet fra Ho Bugt til den tyske grense, og består av øyene Fanø, Mandø og Rømø, samt Skallingen, Varde Ådal og flere av de inndikede marskarealer Tjæreborgmarsken, Ribemarsken, Margrethekogen og De ydre diger i Tøndermarsken. Den danske delen av Vadehavet ble utpekt som verdensarvområde i 2014, og grenser til de tyske og nederlandske delene av Vadehavet, som var UNESCO-områder allerede fra 2009.

Vadehavet er kjent for sitt store antall yngle- og trekkfugler og for de store stærflokkenes formasjonsflygninger som kalles Sort sol.

Vadehavet har avgjørende internasjonal betydning som rasteplass for millioner av trekkfugler, og det antas at mer enn 10 millioner individer passerer Vadehavet to ganger hvert år. Vadehavet har også stor betydning for ynglefugler, fisk og havpattedyr, og er levested for mer enn 500 arter av planter og dyr, hvorav flere ikke forekommer andre steder i verden.Naturen i nationalparken  fra Nationalpark Vadehavet (Besøkt 10. august 2014)

Området er en del av flere Natura 2000-prosjekter: fuglebeskyttelsesområde (57 Vadehavet), habitatområde (78 Vadehavet med Ribe Å, Tved Å og Varde Å vest for Varde) og ramsarområde 27 Vadehavet.

 Referanser 

 Eksterne lenker 


Vadehavet
Kategori:Verneområder opprettet i 2008
Kategori:2008 i Danmark
Kategori:Tønders geografi
Kategori:Esbjergs geografi
Kategori:Verdensarven i Danmark
Kategori:Vadehavet